|  |
| --- |
| **Līgums Nr.\_\_\_\_\_\_\_\_\_\_\_\_\_\_\_\_\_** |
| **Par Lauku atbalsta dienesta elektroniskās pieteikšanās sistēmas pakalpojumu izmantošanu**2016 .gada \_\_\_.\_\_\_\_\_\_\_\_\_\_ Rēzeknē |
|  |  |

Latvijas Republikas Zemkopības ministrijas **LAUKU ATBALSTA DIENESTS** (turpmāk – LAD), kas darbojas saskaņā ar Lauku atbalsta dienesta likuma un Ministru kabineta 2004.gada 19.oktobra noteikumiem Nr.876 „Lauku atbalsta dienesta nolikums”, **Lauku atbalsta dienesta Austrumlatgales reģionālā lauksaimniecības pārvalde Aigara Puncuļa** personā

(turpmāk – LAD), no vienas puses, un \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas, pamatojoties uz LAD 2016.gada 10.februāra Rīkojumu Nr.11 “Par deleģējumu līguma “Par Lauku atbalsta dienesta elektroniskās pieteikšanās sistēmas pakalpojumu izmantošanu” parakstīšanai”, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(*fiziskās personas vārds, uzvārds un personas kods / juridiskās personas nosaukums un nodokļu maksātāja reģistrācijas numurs)

LAD Klienta numurs \_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Lietotājs),

Lietotāja e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

no otras puses, abas kopā turpmāk sauktas par Pusēm, noslēdz savā starpā sekojošu satura līgumu:

**I Līgumā lietotie termini**

1. Puses vienojas, ka šī līguma ietvaros turpmāk noteiktiem terminiem ir šāda nozīme:

**Autentificēšana** – procedūra, kas nodrošina Lietotāja identitātes pārbaudi;

**Elektroniskais iesniegums** – elektroniski iesniegti dati, izmantojot EPS funkcionalitāti;

**LAD IS** – Lauku atbalsta dienesta informācijas sistēma;

**EPS** – LAD IS Elektroniskās pieteikšanās sistēma;

**Lietotāja vārds** – zīmju virkne Lietotāja atpazīšanai EPS;

**Parole** – zīmju virkne, kas ir zināma tikai Lietotājam un kas tiek izmantota Lietotāja autentificēšanai EPS.

**II Līguma priekšmets**

1. Pamatojoties uz Elektronisko dokumentu likuma 3.panta otro daļu un atbilstoši spēkā esošiem normatīvajiem aktiem par EPS, Puses vienojas par kārtību, kādā, Lietotājs, kuram ir piešķirtas tiesības izmantot EPS, iesniedz Elektronisko iesniegumu LAD.

3. Elektroniskais iesniegums pēc apstiprināšanas EPS (pēc tam, kad LAD ir nosūtījis uz Lietotāja elektroniskā pasta adresi paziņojumu par Lietotāja apstiprinātā un iesniegtā iesnieguma pieņemšanu), ir līdzvērtīgs papīra formāta iesniegtam un parakstītam iesniegumam.

**III Lietotāja autentificēšana**

4. Lietotāja autentificēšana EPS notiek brīdī, kad Lietotājs korekti ir ievadījis savu Lietotāja vārdu un Lietotāja paroli vai izmanto Valsts reģionālās attīstības aģentūras (turpmāk – VRAA) autentifikācijas moduli “Vienotā pietekšanās”, kas ļauj identificēt lietotāju, izmantojot internetbanku, elektronisko parakstu vai elektronisko identifikācijas karti.

5. Lietotāja pieeja EPS tiek bloķēta, ja 5 (piecas) reizes pēc kārtas tiek ievadīta nepareiza Lietotāja parole.

**IV LAD pienākumi un tiesības**

6. LAD pienākumi:

6.1. nodrošināt Lietotājam pieeju EPS un Lietotāja rokasgrāmatai LAD interneta mājas lapā [www.lad.gov.lv](http://www.lad.gov.lv);

6.2. piešķirt Lietotājam EPS izmantošanai nepieciešamo Lietotāja vārdu un paroli un nosūtīt to uz Lietotāja elektroniskā pasta adresi;

6.3. nodrošināt Lietotājam iespēju izmantot EPS pēc Lietotāja veiksmīgas autentificēšanas;

6.4. pieņemt apstrādei un pārbaudei ar EPS starpniecību no Lietotāja saņemto elektronisko iesniegumu, kā arī sniegt citus EPS realizētos pakalpojumus, ja ir notikusi veiksmīga Lietotāja autentificēšana;

6.5. informēt Lietotāju par EPS jaunumiem un plānotajiem darbības pārtraukumiem, izmantojot LAD interneta mājas lapu;

6.6. liegt iespēju Lietotājam pieslēgties EPS un izmantot EPS realizētos pakalpojumus pēc līguma izbeigšanās;

6.7. pēc Lietotāja rakstiska pieprasījuma:

6.7.1. nosūtīt Lietotājam uz līgumā norādīto Lietotāja elektronisko pasta adresi jaunu paroli vai bloķēt Lietotāja pieejas tiesības;

6.7.2. pārtraukt šo līgumu un EPS pakalpojumu nodrošināšanu Klientam, kā arī liegt iespēju Lietotājiem pieslēgties EPS un izmantot EPS realizētos pakalpojumus.

6.8. pēc Lietotāja telefoniska pieprasījuma, identificējot Lietotāju pēc Lietotāja personas koda vai nodokļu maksātāja numura, Lietotāja Klienta numura, EPS līguma numura un elektroniskās pasta adreses, veikt šādas darbības:

6.8.1. nosūtīt identificētajam Lietotājam jaunu paroli. Jaunā parole tiek ģenerēta EPS un nosūtīta uz Lietotāja elektronisko pasta adresi 5 (piecu) darba dienu laikā;

6.8.2. bloķēt identificētā Lietotāja pieejas tiesības.

7. LAD tiesības:

7.1. vienpusēji pārtraukt līgumu, ja netiek pildīts kāds no 8.punktā minētajiem Lietotāja pienākumiem, par to rakstiski informējot Lietotāju;

7.2. bloķēt Lietotāja pieeju EPS, ja 5 (piecas) reizes pēc kārtas tiek ievadīta nepareiza Lietotāja parole;

7.3. neveikt Lietotāja telefoniski pieprasītas 6.8.punktā minētās darbības, ja LAD ir radušās aizdomas par Lietotāja identitāti;

7.4. bloķēt Lietotāja pieeju EPS bez iepriekšēja brīdinājuma, konstatējot Lietotāja nesankcionētas darbības.

**V Lietotāja pienākumi un tiesības**

8. Lietotāja pienākumi:

8.1. nodrošināt EPS izmantošanai nepieciešamā Lietotāja vārda un paroles saglabāšanu un slepenību;

8.2. nodrošināt Lietotāja līgumā norādītās Elektroniskās pasta adreses funkcionēšanu un spēju saņemt LAD EPS sūtītos paziņojumus;

8.3. ievērot LAD mājas lapā minētās minimālās tehniskās prasības datortehnikai un programmatūrai, lietojot EPS;

8.4. nekavējoties pieslēgties EPS un nomainīt paroli vai informēt par to LAD saskaņā ar 6.7. vai 6.8. punktu, ja Lietotāja parole ir kļuvusi zināma trešajai personai;

8.5. nekavējoties paziņot LAD par problēmām, kas radušās EPS izmantošanas gaitā, nosūtot problēmu aprakstu uz elektroniskā pasta adresi eps@lad.gov.lv, vai zvanot pa tālruņiem, kas norādīti LAD mājas lapā sadaļā "Elektroniskā pieteikšanās sistēma".

9. Lietotāja tiesības:

9.1. iesniegt LAD elektronisko iesniegumu, izmantojot EPS iespējas;

9.2. telefoniski pieprasīt jaunu paroli;

9.3. rakstiski pieprasīt jaunu paroli, gadījumā, ja saskaņā ar 6.8. apakšpunktu LAD atsaka veikt Lietotāja telefoniski pieprasītas darbības. Lietotājs iesniedz rakstisku iesniegumu tajā LAD struktūrvienībā, kurā ir noslēgts līgums par EPS pakalpojumu izmantošanu;

9.4. pārtraukt šo līgumu, iepriekš iesniedzot LAD rakstisku pieprasījumu;

9.5. iesniegt rakstiski visas pretenzijas, kas radušās saistībā ar šī līguma izpildi LAD.

**VI Pušu atbildība**

10. LAD neatbild par iespējamām neprecizitātēm un kļūdām Lietotāja elektroniskajā iesniegumā, ja tās nav radušās LAD vainas dēļ.

11. LAD neatbild par zaudējumiem, kas radusies Lietotajam, ja Lietotāja neuzmanības vai tīšas darbības rezultātā personas, kurām nav attiecīgā pilnvarojuma, ir ieguvušas iespēju nesankcionēti izmantot EPS.

12. LAD neatbild par neplānotiem pārtraukumiem EPS darbībā, ja tie radušies sakaru traucējumu vai citu tehnisku iemeslu dēļ.

13. LAD negarantē Lietotajam iespēju iesniegt jebkuru normatīvajos aktos paredzēto dokumentu kā elektronisko dokumentu, izmantojot EPS.

**VII Strīdu atrisināšanas kārtība**

14. Puses vienojas, ka visus strīdus un domstarpības, kuras rodas ar šī līguma izpildi, Puses risina pārrunu ceļā, bet, ja vienošanās netiek panākta, tad Puses risina strīdus tiesā saskaņā ar spēkā esošajiem normatīviem aktiem.

**VIII Vispārīgie noteikumi**

15. Līgums stājas spēkā tā parakstīšanas brīdī. Ja līgums ir stājies spēkā un Lietotājam netiek nosūtīts pamatots atteikums, tad 5 (piecu) darba dienu laikā no līguma parakstīšanas dienas Lietotājam uz elektronisko pasta adresi nosūta EPS izmantošanai nepieciešamo Lietotāja vārdu paroli.

16. Pušu noslēgto līgumu uzskata par pārtrauktu ar datumu, kas norādīts Lietotāja rakstiskā pieprasījumā. Ja Pušu noslēgtais līgums tiek pārtraukts pēc LAD iniciatīvas, tad līgumu uzskata par pārtrauktu ar datumu, kas norādīts LAD paziņojumā par līguma pārtraukšanu.

17. Visi līguma grozījumi un papildinājumi noformējami rakstveidā.

18. LAD ir tiesības vienpusēji mainīt līguma nosacījumus, par to nosūtot lietotājam paziņojumu vismaz 10 (desmit) dienas iepriekš. Ja Lietotājs iepriekš minētajā termiņā nav cēlis iebildumus, tiek pieņemts, ka Lietotājs ir piekritis izmaiņām.

19. Līgums ir sagatavots 2 (divos) identiskos eksemplāros, katrs uz 2 (divām) lappusēm.

20. Abiem Līguma eksemplāriem ir vienāds juridisks spēks. Viens eksemplārs glabājas LAD, otrs pie Lietotāja.

**IX Pušu adreses un rekvizīti**

|  |  |  |
| --- | --- | --- |
|  **Lauku atbalsta dienests:** |  |  **EPS Lietotājs:**  |
| **Austrumlatgales reģionālā lauksaimniecības pārvalde**Adrese: **Br.Skrindu 11, Rēzekne, LV-4601**Nodokļu maksātāja reģistrācijas numurs: LV90000794228Tālrunis: 64625114Fakss: 64623251E-pasts:austrumlatgale@lad.gov.lv  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (paraksts, vārds, uzvārds) |  | Juridiskas personas nosaukums/ Fiziskas personas vārds, uzvārds: |
|  | Nodokļu maksātāja reģistrācijas numurs/Fiziskās personas Personas kods: |
|  | Juridiskā adrese/Fiziskās personas deklarētā adrese /pasta adrese : |
|  | Tālrunis, e-pasts: |
|  | Klienta paraksts, vārds, uzvārds: |
|  |